Agathe Uwilingiyimana

Agathe Uwilingiyimana (23. mai 1953 – 7. aprill 1994) oli hutu päritolu Rwanda poliitik, seni ainuke Rwanda naispeaminister.

Ta töötas muu hulgas koolis matemaatikaõpetajana ja Rwanda Riiklikus Ülikoolis keemia õppejõuna.

1992. aastal sai ta haridusministriks ja 18. juulil 1993 peaministriks. 

Kui puhkes Rwanda genotsiid, oli Agathe Uwilingiyimana üks selle esimesi ohvreid. Ta tapeti koos abikaasa ja teda kaitsnud belglastest rahuvalvajatega ööl pärast president Juvénal Habyarimana lennuki allatulistamist.

Kategooria:Rwanda peaministrid
Kategooria:Sündinud 1953
Kategooria:Surnud 1994